Document ID: 32008D0661

KOMISIJOS SPRENDIMAS
2008 m. rugpjūčio 1 d.
iš dalies keičiantis Sprendimą 2007/182/EB dėl lėtinės spongiforminės elnių encefalopatijos tyrimo
(pranešta dokumentu Nr. C(2008) 3986)
(Tekstas svarbus EEE)
(2008/661/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo 6 straipsnio 1 dalį,
kadangi:
(1)
Reglamente (EB) Nr. 999/2001 nustatytos gyvūnų užkrečiamų spongiforminių encefalopatijų prevencijos, kontrolės ir likvidavimo taisyklės.
(2)
Lėtinė išsekimo liga yra USE, kuria serga elniai ir kuri yra paplitusi Šiaurės Amerikoje, bet niekada nebuvo pranešta apie susirgimus šia liga Bendrijoje.
(3)
2007 m. kovo 19 d. Komisijos sprendimas 2007/182/EB dėl lėtinės spongiforminės elnių encefalopatijos tyrimo (2) buvo priimtas remiantis Europos maisto saugos tarnybos (EMST) paskelbta nuomone, kurioje rekomenduojama kryptingą elnių priežiūrą vykdyti Bendrijai.
(4)
Sprendime 2007/182/EB nustatytomis taisyklėmis dėl tyrimo, skirto nustatyti elnių susirgimų lėtine spongiformine encefalopatija, numatyta, kad jis turi būti atliekamas laikantis tam tikrų minimalių reikalavimų. Valstybės narės turi baigti savo tyrimus ne vėliau kaip iki 2007 m. medžioklės sezono pabaigos.
(5)
Remiantis preliminariomis metinėmis ataskaitomis, kurias Komisijai pateikė valstybės narės pagal Sprendimą 2007/182/EB, paaiškėjo, kad kai kurios valstybės narės neturėjo pakankamai laiko surinkti reikiamą mėginių skaičių, kurio reikalaujama tame sprendime.
(6)
Norint, kad EMST galėtų atlikti statistiškai patikimą tyrimo duomenų vertinimą, būtina atitinkamoms valstybėms narėms duoti daugiau laiko pasiekti tikslus, numatytus Sprendime 2007/182/EB. Dėl šios priežasties yra tikslinga nukelti tyrimo užbaigimo datą, pridedant vienerių metų laikotarpį.
(7)
Todėl Sprendimą 2007/182/EB reikėtų atitinkamai iš dalies pakeisti.
(8)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2007/182/EB iš dalies keičiamas taip:
1)
3 straipsnio 2 dalyje „2007“ pakeičiama į „2008“.
2)
IV priedo 2 punktas papildomas šia pastraipa:
„2008 m. ataskaitoje pateikiami 2008 m. medžioklės sezono rezultatai, net jei kai kurie mėginiai bus paimti ir 2009 m.“
2 straipsnis
Šis sprendimas skirtas valstybėms narėms.
Priimta Briuselyje, 2008 m. rugpjūčio 1 d.

Labels: 7
12
0
6